b'\n_START_ARTICLE_\nTr\xc3\xadton\n_START_PARAGRAPH_\nUn tr\xc3\xadton \xc3\xa9s un interval musical d\'una quarta de tres tons. Mentre que la quarta m\xc3\xa9s habitual \xc3\xa9s la quarta justa, de dos tons i un semit\xc3\xb2, que apareix entre diverses notes de l\'escala major diat\xc3\xb2nica, la quarta augmentada o tr\xc3\xadton nom\xc3\xa9s es forma entre les notes fa i si, en sentit ascendent. Harm\xc3\xb2nicament \xc3\xa9s un interval considerat dissonant i mel\xc3\xb2dicament estava vetat pel contrapunt tradicional, tot i que J.S. Bach l\'utilitza en la Passi\xc3\xb3 segons Sant Mateu. A l\'edat mitjana aquest interval mel\xc3\xb2dic era conegut com el "diabolus in musica", el diable en la m\xc3\xbasica.'